ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670005124
ขอความช่วยเหลือให้ซ่อมแซมไฟฟ้าส่องสว่างริมทางชำรุด บริเวณ หมู่บ้านอัมรินทร์นิเวศน์ 3 ผัง 4 ซอยสายไหม15 (ซอยย่อย 14) ถนนสายไหม แขวงสายไหม เขตสายไหม กรุงเทพมหานคร จุดสังเกตบริเวณดังกล่าวจะอยู่ใกล้กับตลาดเอซีสายไหม เนื่องจากผู้ร้องแจ้งว่าบริเวณดังกล่าวไฟฟ้าส่องสว่างริมทางชำรุดเสียหาย ซึ่งอยู่บริเวณซอยย่อย 14 ตรงหัวมุม (ระบุตามผู้ร้องแจ้ง ไม่ระบุรายละเอียดที่แน่ชัด) สาเหตุเกิดจากมีคนทำให้ไฟฟ้าชำรุด โดยบริเวณดังกล่าวรถที่จะมาซ่อมแซมไฟฟ้า ไม่สามารถเข้าถึงได้ เพราะมีการจอดรถไม่ติดขอบฟุตบาท ทำให้กีดขวางรถที่จะมาซ่อมแซมไฟฟ้า จึงเข้าไม่ถึง (ระบุตามผู้ร้องแจ้ง) ซึ่งบริเวณดังกล่าวมีไฟฟ้าทั้งหมด 3 ดวง ชำรุดเสียหาย 2 ดวง คือดวงแรกกับดวงที่ 2 ส่วนดวงที่ 3 สามารถใช้งานได้ตามปกติ ผู้ร้องเกรงว่าผู้ที่สัญจรผ่านไป-มาอาจจะเกิดอันตรายหรือประสบอุบัติเหตุได้ ส่งผลให้ผู้ร้องและประชาชนในพื้นที่ได้รับความเดือดร้อน (ไม่ระบุระยะเวลาที่ประสบปัญหา) ผู้ร้องประสงค์ให้หน่วยงานที่เกี่ยวข้องซ่อมแซมไฟฟ้าส่องสว่างริมทางดังกล่าว เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata